เทมาเสกตัดขายหุ้นบำรุงราษฎร์42 ล้านหุ้น
เทมาเสกขายหุ้น โรงพยาบาลบำรุงราษฎร์ 42 ล้านหุ้น รวมมูลค่า 1.2พันล้านบาท&nbsp;
17 ม.ค. 2554

เทมาเสกขายหุ้น โรงพยาบาลบำรุงราษฎร์ 42 ล้านหุ้น รวมมูลค่า 1.2พันล้านบาท 
บริษัท  โรงพยาบาลบำรุงราษฎร์(BH)  เปิดเผยถึงการขายหุ้นบิ๊กล็อต BH-F วันที่ 14ม.ค.2554 จำนวน  91,791,243 หุ้น นั้นปรากฎว่า Temasek Holdings (Private)  ได้ขายหุ้นจำนวน 42,666,243 หุ้นผ่านตัวแทนของเทมาเสกแห่งสิงคโปร์  ซึ่งจะไม่มีผลกระทบอย่างมีนัยสำคัญต่อโครงสร้างผู้ถือหุ้นและโครงสร้างการจัดการของบริษัท
สำหรับรายการจำหน่ายหุ้นจำนวน  49,125,000 หุ้นนั้นบริษัทอยู่ในระหว่างตรวจสอบข้อมูลต่อไป
ทั้งนี้เมื่อวันศุกร์ที่ 14 ม.ค.ที่ผ่านมาบิ๊กล็อตหุ้นฺจำนวนกว่า42 ล้านหุ้น ในราคาเฉลี่ย 29.25 บาท เป็นเงินรวม1,247.99 ล้านบาท ส่วนรายการกว่า49 ล้านหุ้นราคาเฉลี่ย30 บาทต่อหุ้นคิดเป็นเงินทั้งสิ้น1,473.75 ล้านบาท ล่าสุดราคาหุ้นไม่เปลี่ยนแปลงจากวันก่อนที่ 31 บาท 
ด้านโครงสร้างผู้ถือหุ้นใหญ่ BH ล่าสุดณวันที่ 31 ส.ค.2554 มีทางกลุ่มเทมาเสกถือหุ้นอันดับที่19 ผ่าน GOVERNMENT OF SINGAPORE INVESTMENT CORPORATION C จำนวน 5,335,700หุ้นคิดเป็นสัดส่วน  0.73 %ของทุนจดทะเบียนเท่านั้น ส่วนผู้ถือหุ้นใหญ่รายอื่นๆมีสถาบันการเงินต่างประเทศถืออยู่หลายราย